કેથોલિક ચર્ચે માર્ટિન લ્યુથરનાં પુસ્તકોની એક યાદી બનાવી ફતવો બહાર પાડ્યો કે ખ્રિસ્તીઓએ માર્ટિન લ્યુથરનાં આટલાં પુસ્તકો બિલકુલ વાંચવાં નહીં. એ યાદી (Index Librorum prohibitorm) નામે ઓળખાય છે. બીજી મહત્ત્વની વાત એ કે ચર્ચે ધાર્મિક સત્તાનું કેન્દ્રીકરણ કરી લીધું. એક બાજુ કેથોલિક ચર્ચ પ્રબોધન કાળમાં ઊભા થયેલા પડકારોનો સામનો કરી રહ્યું હતું અને બીજી બાજુ ખ્રિસ્તી ધર્મના રહસ્યવાદીઓએ નવા પડકારો ઊભા કર્યા. એવામાં જ્યુ સાન નામના એક કવિએ કવિતા લખી. ‘જે લોકો નબળી શ્રદ્ધા ધરાવે છે એને ચર્ચ સાથે રમવું હોય તો ભલે રમે. એ લોકોને ચર્ચની જરૂર છે. (પાનું 157) ચર્ચની સત્તામાંથી માણસે મુક્ત થવું જોઈએ. પરમેશ્વરને પામવા માટે દલાલોની જરૂર નથી’ આ શબ્દો માટે કવિની ધરપકડ કરવામાં આવી. પછી 1591માં કવિનું અવસાન થયું. પછી ચર્ચને બહુ મોડું સમજાયું કે ભૂલ થઈ છે એટલે કવિ જ્યુ સાનને સંતની પદવી આપો. 1992માં ચર્ચે પહેલી વાર કબૂલ કર્યું કે ગેલેલિયો સાથે અમે બહુ મોટી ભૂલ કરી છે. ઇતિહાસનું આ ભાવવિશ્વ છે. કવિ જ્યુ સાનની યાદમાં એક કવિતા હો જાય. રિલ્કેની આ કવિતા એન્જોય કરો.